এরপর রয়েছে সংলগ্নি। সেখানে ৬০৭ থেকে ৭৯০ পৃষ্টা পর্যন্ত মোট ৩৯ টা সংলগ্নি রয়েছে। সেখানে তার বিরুদ্ধে বিভিন্ন সময়ে গণমাধ্যমে যে সব খবর প্রকাশ হয়েছে এর কিছু আংশিক প্রতিবেদনের কাটিং, পদ্মা সেতু প্রকল্পে পরামর্শক নিয়োগ ও ওই ঘটনায় দুর্নীতির অভিযোগ দুদুকের অনুসন্ধান, তদন্ত ও ফাইনাল রিপোর্ট প্রদান পর্যন্ত বিভিন্ন বিষয়ে সংবাদপত্রে প্রকাশিত প্রতিবেদন উল্লেখ করা হয়েছে। সংলগ্নি ২৩ এ ঢাকা আরিচা মহাসড়কে মানিকগঞ্জের ঘিউর এলাকায় সংঘটিত বাস মাইক্রোবাসের মুখোমুখি দূর্ঘটনার কারণ ও দায়দায়িত্ব নিরুপন বিষয়ে এর তদন্ত প্রতিবেদন তুলে ধরা হয়েছে। ওই ঘটনার পর তার পদত্যাগের জন্য যে দাবি উঠেছিল ও সংসদ উত্তপ্ত হয়ে উঠেছিল তাও ঠাঁই পেয়েছে।